|  |  |  |  |
| --- | --- | --- | --- |
| ГЛАВА  МУНИЦИПАЛЬНОГО ОБРАЗОВАНИЯ  «НИЖНЕКАМСКИЙ МУНИЦИПАЛЬНЫЙ РАЙОН»  РЕСПУБЛИКИ ТАТАРСТАН  пр. Строителей, д. 12, г. Нижнекамск, 423570 | Herb | | ТАТАРСТАН РЕСПУБЛИКАСЫ  «ТҮБӘН КАМА МУНИЦИПАЛЬ РАЙОНЫ»  МУНИЦИПАЛЬ БЕРӘМЛЕГЕ  БАШЛЫГЫ  Төзүчеләр пр., 12 нче йорт, Түбән Кама шәһәре, 423570 |
| ПОСТАНОВЛЕНИЕ  № 01 | | КАРАР  18 нче гыйнвар 2021 ел | |

|  |
| --- |
| Рөхсәт ителгән төзелешнең иң чик параметрларыннан тайпылуга рөхсәт бирү буенча гавами тыңлаулар билгеләү турында |

Россия Федерациясе Шәһәр төзелеше кодексының 40 статьясы, Россия Федерациясе Шәһәр төзелеше кодексының 5.1 статьясы, «Россия Федерациясендә җирле үзидарә оештыруның гомуми принциплары турында» 2003 елның 6 октябрендәге 131-ФЗ номерлы Федераль закон нигезендә, Түбән Кама муниципаль районы Советының 2006 елның 13 октябрендәге 48 номерлы «Татарстан Республикасы «Түбән Кама муниципаль районы» муниципаль берәмлегендә гавами тыңлаулар оештыру һәм үткәрү тәртибе турында» карары белән, карар бирәм:

1. 1 нче кушымта нигезендә җир кишәрлекләренең рөхсәт ителгән төзелешнең иң чик параметрларыннан тайпылуга рөхсәт бирү мәсьәләсе буенча гавами тыңлаулар билгеләргә.

2. Рөхсәт ителгән төзелешнең иң чик параметрларыннан тайпылуына рөхсәт бирү буенча гавами тыңлаулар үткәрү комиссиясе составын расларга (2 нче кушымта).

3. Билгеләргә:

3.1. гавами тыңлауларны оештыручы итеп, гавами тыңлаулар үткәрү буенча комиссияне;

3.2. проект экспозициясен ачу урыны – Түбән Кама шәһәре, Мәктәп бульвары, 2А йорт, «Дәүләт һәм муниципаль хезмәтләр күрсәтүнең күпфункцияле үзәге» ДБУ;

3.3. проект экспозициясен ачу датасы – 2021 елның 29 гыйнвары;

3.4. проект экспозициясен үткәрү сроклары – 2021 елның 29 гыйнварыннан 2021 елның 5 февраленә кадәр;

3.5. проект экспозициясендә булырга мөмкин булган көннәр һәм сәгатьләр – 2021 елның 29 гыйнварыннан 2021 елның 5 февраленә кадәр 08:00 дән 17:00 сәгатькә кадәр;

3.6. гавами тыңлаулар үткәрү вакыты – 2021 елның 5 февралендә 11:00 сәг.;

3.7. гавами тыңлаулар үткәрү урыны – Түбән Кама шәһәре, Мәктәп бульвары, 2А йорт, «Дәүләт һәм муниципаль хезмәтләр күрсәтүнең күпфункцияле үзәге» ДБУ, 1 кат, утырышлар залы;

3.8. гавами тыңлауларда катнашучылар тарафыннан проектка кагылган тәкъдимнәр һәм искәрмәләр кертү тәртибе, сроклары һәм формасы - Россия Федерациясе Шәһәр төзелеше кодексының 5.1 статьясы 12 өлеше нигезендә идентификация узган гавами тыңлауларда катнашучылардан гавами тыңлауларда катнашучылар җыелышын үткәрү барышында язма һәм телдән, Түбән Кама шәһәре, Мәктәп бульвары, 2А йорты адресы буенча (2021 елның 29 гыйнварыннан 2021 елның 5 февраленә кадәр эш көннәрендә 08:00 дән 17:00 сәгатькә кадәр) Түбән Кама муниципаль районы Башкарма комитетының Төзелеш һәм архитектура идарәсе адресына язмача, шулай ук әлеге карарның 3.2., 3.4., 3.5. пунктлары нигезендә экспозиция үткәрү урыны һәм вакыты буенча проект экспозициясенә килүчеләрне исәпкә алу китабына (журналына) язу юлы белән тәкъдимнәр һәм искәрмәләр кабул ителә.

4. Татарстан Республикасы Түбән Кама муниципаль районы Советының җәмәгатьчелек һәм гаммәви мәгълүмат чаралары белән элемтә бүлегенә 2021 елның 29 гыйнварына кадәр әлеге карарны гаммәви мәгълүмат чараларының матбугат басмаларында һәм Түбән Кама муниципаль районының рәсми сайтында бастырып чыгаруны тәэмин итәргә.

5. Гавами тыңлаулар үткәрү буенча комиссиягә:

5.1. гавами тыңлаулар үткәрү турында хәбәрне, проект һәм мәгълүмати материалларны 2021 елның 29 гыйнварына кадәрТүбән Кама муниципаль районының рәсми сайтында, шулай ук мәгълүмати стендларында һәм гаммәви мәгълүмат чараларының матбугат басмаларында урнаштырырга;

5.2. 2021 елның 29 гыйнварына кадәр аңа карата рөхсәт ителгән төзелешнең иң чик параметрларыннан тайпылуга рөхсәт сорала торган җир кишәрлеге һәм капиталь төзелеш объекты белән уртак чикләре булган җир кишәрлекләре һәм капиталь төзелеш объектлары хокук ияләренә гавами тыңлаулар үткәрү турында хәбәр җибәрергә;

5.3. проект экспозициясен үткәрүне һәм экспозициягә килүчеләргә консультация бирүне, гавами тыңлауларда катнашучылар җыелышын уздыруны, гавами тыңлаулар беркетмәсен һәм нәтиҗәләрен рәсмиләштерүне тәэмин итәргә;

5.4. әлеге карар билгеләгән срокларда һәм каралган тәртип нигезендә гавами тыңлаулар әзерләргә һәм үткәрергә;

5.5. гавами тыңлаулар нәтиҗәләре буенча бәяләмәне гаммәви мәгълүмат чараларының матбугат басмаларында, Түбән Кама муниципаль районы рәсми сайтында, мәгълүмати стендларда урнаштырырга.

6. Әлеге карарның үтәлешен тикшереп торуны гавами тыңлаулар үткәрү буенча комиссиягә йөкләргә.

А.Р. Метшин

Татарстан Республикасы

Түбән Кама муниципаль районы

Башлыгының

2021 елның 18 нче гыйнвар

01 нче номерлы карары белән расланган

1 нче кушымта

Рөхсәт ителгән төзелешнең иң чик параметрларыннан тайпылуга рөхсәт бирү буенча гавами тыңлауларда карала торган җир кишәрлекләре

|  |  |  |  |  |
| --- | --- | --- | --- | --- |
| т/с | Җир кишәрлеге хокук иясе | Җир кишәрлегенең К№ | Җир кишәрлеге адресы | Комиссиядә карала торган мәсьәләләр |
| 1 | Баякина  Эльвира  Григорьевна | 16:30:010602:94 | ТР, Түбән Кама муниципаль районы, Афанас авыл җирлеге, Түбән Афанас авылы, Пролетар ур., 67 нче йорт | Җир кишәрлеге чигеннән аерым тора торган бинага кадәр ян ягыннан 1 метрга, фронталь яктан - 0,77 метрга минималь тайпылышны кыскарту өлешендә |
| 2 | Маликов  Мәхмүт  Хәби улы | 16:30:110601:0119 | ТР, Түбән Кама муниципаль районы, Шәңгәлче авыл җирлеге, Ташлык авылы, Киров ур., 55 нче йорт | Җир кишәрлеге чигеннән аерым тора торган бинага кадәр ян ягыннан 1,5 метрга минималь тайпылышны кыскарту өлешендә |
| 3 | Пучков  Валерий  Юрьевич | 16:30:110301:31 | ТР, Түбән Кама муниципаль районы, Шәңгәлче авыл җирлеге, Ключ Труда авылы, Урман ур., 31б йорт | Җир кишәрлеге чигеннән аерым тора торган бинага кадәр сул ягыннан 0 метрга, уң ягыннан - 1 метрга минималь тайпылышны кыскарту өлешендә |
| 4 | Пепенеев  Петр  Васильевич | 16:30:030109:10 | ТР, Түбән Кама муниципаль районы, Кызыл Чапчак авыл җирлеге, Олы Аты авылы, Кызыл Армия ур., 35 нче йорт | Җир кишәрлеге чигеннән аерым тора торган бинага кадәр ян ягыннан 0,7 метрга, фронталь яктан - 0,3 метрга минималь тайпылышны кыскарту өлешендә |
| 5 | Хәсәншин  Мөхәммәтша Дәүләт улы | 16:30:030509:16 | ТР. Түбән Кама муниципаль районы, Кызыл Чапчак авыл җирлеге, Түбән Чаллы авылы | Җир кишәрлеге чигеннән аерым тора торган бинага кадәр ян ягыннан 0,6 метрга, фронталь яктан – 1,8 метрга минималь тайпылышны кыскарту өлешендә |
| 6 | Дектярева  Айгөл  Рәфәт кызы | 16:30:110602:714 | ТР, Түбән Кама муниципаль районы, Шәңгәлче авыл җирлеге, Ташлык авылы, Рәзил Вәлиев ур., 35 нче җ/к | Җир кишәрлеге чигеннән аерым тора торган бинага кадәр ян ягыннан 1,5 метрга минималь тайпылышны кыскарту өлешендә |

Татарстан Республикасы

Түбән Кама муниципаль районы

Башлыгының

2021 елның 18 нче гыйнвар

01 нче номерлы карары белән расланган

2 нче кушымта

Рөхсәт ителгән төзелешнең иң чик параметрларыннан тайпылуына рөхсәт бирү буенча гавами тыңлаулар үткәрү комиссиясе составы

|  |  |  |
| --- | --- | --- |
| Хаҗиев Р.Ә. | - | Татарстан Республикасы Түбән Кама муниципаль районы Башкарма комитеты җитәкчесе урынбасары (төзелеш мәсьәләләре буенча), комиссия рәисе; |
| Әхмәдиева А.Г. | - | ТР Түбән Кама муниципаль районы Башкарма комитетының Түбән Кама муниципаль районы Төзелеш һәм архитектура идарәсе башлыгы, комиссия рәисе урынбасары. |
| Комиссия әгъзалары: | | |
| Мостафин Р.Р. | - | ТР Түбән Кама муниципаль районы Башкарма комитетының Түбән Кама муниципаль районы Төзелеш һәм архитектура идарәсе башлыгы урынбасары; |
| Сәлимов Р.Х. | - | Түбән Кама муниципаль районының Шәңгәлче авыл җирлеге башлыгы; |
| Филиппов Д.А. | - | Түбән Кама муниципаль районының Афанас авыл җирлеге башлыгы; |
| Илдарханов Б.В. | - | Түбән Кама муниципаль районының Кызыл Чапчак авыл җирлеге башлыгы; |
| Мингалиева А.Р. | - | ТР «Түбән Кама муниципаль районы» муниципаль берәмлегенең «Җир һәм мөлкәт мөнәсәбәтләре идарәсе» МКУ башлыгы; |
| Чернышева О.Н. | - | ТР Түбән Кама муниципаль районы Башкарма комитетының хезмәтне һәм әйләнә-тирә мохитне саклау бүлеге башлыгы. |